હત્યા, લૂંટ, બળાત્કાર જેવા ગંભીર કેસમાં રેગ્યુલર જામીન પર ન છૂટી શકતા આરોપીઓને જેલની બહાર આવવા એક જ રસ્તો એટલે વચગાળાના જામીન. વચગાળાના જામીન માટે આરોપીઓ તબીબના બોગસ સર્ટિફિકેટ રજૂ કરતા હોય છે અને જામીન મેળવી લેતા હોય છે. આ આખુય સ્કેમ હાઇકોર્ટને ધ્યાને આવતા ગુનો નોંધવાનો આદેશ થયો હતો. જેથી ક્રાઇમ બ્રાન્ચે ગુનો નોંધી તપાસ કરતા વીએસ હોસ્પિટલના બોગસ સર્ટિફિકેટ ઇશ્યૂ થયા હોવાનું ખૂલ્યું હતું.